# Strychnos spinosa

Strychnos spinosa és una espècie d'arbre indígena de l'Àfrica tropical i subtropical, de la família de les loganiàcies. Produeix fruits grocs agredolços que contenen nombroses llavors dures de colors marró. Les flors creixen en densos caps al final de les branques (setembre-febrer/primavera-estiu). El fruit tendeix a aparèixer després de bones pluges, essent llis, dur i verd, i quan madura es fa groc. Dins del fruit es troben llavors molt estretes envoltades d'una coberta carnosa i comestible.
Animals com els babuins, micos, Potamochoerus, niales i elands en mengen el fruit. Les fulles són una font de menjar molt buscada per animals depredadors de la vegetació com duiquers, Tragelaphus, impales, raficers comuns i elefants. Es creu que diversos insectes pol·linitzen les flors.

## Distribució i hàbitat

Aquest arbre pot ser trobat creixent solitari en sòls ben drenats. Es troba en vegetació de la sabana arbrada d'Àfrica austral, ribes riberenques, boscos sobre sorres i matollars costaners des de la Província Oriental del Cap, a KwaZulu-Natal, Sud-àfrica, Moçambic i terra endins fins Eswatini, Zimbàbue, el nord de Botswana i el nord de Namíbia, i al nord s'estén fins a Àfrica tropical. És capaç de créixer en terres semiàrides i àrides.

## Usos

És una planta alimentària tradicional a l'Àfrica. Aquest fruit poc conegut té el potencial per millorar la nutrició, estimular la seguretat alimentària, fomentar el desenvolupament rural i ajudar al maneig sostenible del terra.
Cal destacar que la fusta s'usa en fusteria, i que aquesta espècie ha estat recentment introduïda a Israel com un nou cultiu amb potencial comercial. El fruit pot ser usat com una font suplementària d'aliment per la població rural durant èpoques d'escassetat.

## Sinonímia

* Brehmia spinosa Harv.
* Strychnos buettneri Gilg
* Strychnos cardiophylla Gilg & Busse
* Strychnos carvalhoi Gilg
* Strychnos cuneifolia Gilg & Busse
* Strychnos djalonis A. Chev.
* Strychnos emarginata Baker
* Strychnos euryphylla Gilg & Busse
* Strychnos flacurtii Desvaux ex Dubuisson & Thouars
* Strychnos gilletii De Wild.
* Strychnos gracillima Gilg
* Strychnos gracillima var. paucispinosa De Wild.
* Strychnos harmsii Gilg & Busse
* Strychnos laxa Soler.
* Strychnos leiosepala Gilg & Busse
* Strychnos lokua A. Rich.
* Strychnos megalocarpa Gilg & Busse
* Strychnos miniungansamba Gilg
* Strychnos mueghe Chiov.
* Strychnos omphalocarpa Gilg & Busse
* Strychnos radiosperma Gilg & Busse
* Strychnos rhombifolia Gilg & Busse
* Strychnos sansibariensis Gilg
* Strychnos schweinfurthii Gilg
* Strychnos spinosa subsp. lokua Bruce
* Strychnos spinosa var. pubescens Baker
* Strychnos spinosa subsp. spinosa
* Strychnos tonga Gilg
* Strychnos unguacha var. retusa Chiov.
* Strychnos volkensii Gilg

## Referències

* ↑ National Research Council. «Monkey Oranges». A: Lost Crops of Africa: Volume III: Fruits. 3. National Academies Press, 25 de gener de 2008. ISBN 978-0-309-10596-5 [Consulta: 25 juliol 2008].
* ↑ «Strychnos spinosa a The Plant List» (en anglès). [Consulta: 1r agost 2017].

## Enllaços externs

* Characterization of monkey orange
* PlantZAfrica description Arxivat 2016-12-03 a Wayback Machine.
* New Fruits for Arid Climates
* Strychnos spinosa information from NPGS/GRIN Arxivat 2009-05-08 a Wayback Machine.
* FAO: State of Forest Genetic Resources in Kenya